32000R0820
L 100/20
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 820/2000 НА КОМИСИЯТА
от 19 април 2000 година
за издаване на лицензии за внос за някои продукти от сектора на захарта с кумулация на произход EО/OCT
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Решение 91/482/ЕИО на Съвета от 25 юли 1991 г. за асоциирането на отвъдморските страни и територии с Европейската общност (1), последно изменен с Решение 97/803/ЕО (2),
като взе предвид Регламент (ЕО) № 465/2000 на Комисията от 29 февруари 2000 г. за въвеждане на предпазни мерки при внос от отвъдморски страни и територии на продукти от сектора на захарта с кумулация на произход EО/OCT (3), и по-специално член 2, параграф 2, във връзка с Регламент (ЕО) № 2553/97 на Комисията от 17 декември 1997 г. за правилата за издаване на лицензии за внос за определени продукти от кодове по КН 1701, 1702, 1703 и 1704 квалифицирани като продукти с произход AКТБ/OCT (4), и по-специално член 5, параграф 3 от него,
като има предвид, че:
(1)
Член 1 от Регламент (ЕО) № 465/2000 допуска кумулация на произход EО/OCT за продукти от кодове по КН 1701, 1806 10 30 и 1806 10 90 до не повече от 3 340 тона захар за срока на валидност на посочения регламент. Лицензии за внос на обема от 3 000 тона захар са издадени през март 2000 година.
(2)
Три заявления бяха подадени до националните власти през април 2000 г. съгласно Регламент (ЕО) № 465/2000 за издаването на лицензии за внос за общо количество, надхвърлящо наличния баланс от 340 тона.
(3)
Член 2 от Регламент (ЕО) № 465/2000, във връзка с член 5, параграф 3 от Регламент (ЕО) № 2553/97, постановява, че когато заявленията за лицензии обхващат годишни количества, надхвърлящи 3 340 тона захар, Комисията приема регламент, който определя единен коефициент на намаляване, който да се приложи към подадените заявления, и спира подаването на други заявления за периода на валидност на посочения регламент.
(4)
Комисията трябва съответно да определи коефициент на намаляване за издадените лицензии за внос и да спре подаването на други заявления за лицензии по смисъла на Регламент (ЕО) № 465/2000,
ПРИЕ НАСТОЯЩИЯ РЕГЛАМЕНТ:
Член 1
Лицензиите за внос, за които са подадени заявления по член 2 от Регламент (ЕО) № 465/2000 от 7 април 2000 г. за 2 500 тона, за 750 тона и за 340 тона захар, обхванати от код по КН 1701 99 10, се издават за 9,47075 % от заявеното количество.
Член 2
Подаването на нови заявления по време на периода на валидност на Регламент (ЕО) № 465/2000 се спира.
Член 3
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 април 2000 година.